Държавен вестник, бр. 102, 2010 г., стр. 65

БРОЙ  102	
Д Ъ Р Ж А В Е Н  В Е С Т Н И К 	
СТР.  65  
Чл. 175в. (1) Когато разпоредбите на чл. 167а 
и 167б не са приложими и комисията упражнява 
надзор върху инвестиционен посредник със 
значими клонове в други държави членки, тя 
създава и председателства надзорна колегия 
от компетентните органи от тези държави 
членки с цел улесняване на сътрудничеството 
по чл. 175а. Надзорната колегия се създава 
и извършва дейността си съгласно писмени 
правила, разработени от комисията и съгла­
сувани с останалите компетентни органи. 
(2) Комисията определя компетентните 
органи, които ще участват в дадено заседание 
или дейност на колегията, като отчита значе­
нието на тези органи за надзорната дейност, 
която ще бъде планирана или координирана, 
включително възможното въздействие върху 
финансовата стабилност в съответните дър­
жави членки съгласно чл. 175, ал. 4 и задъл­
женията по чл. 175а. 
(3) Комисията предварително предоставя 
на всички членове на надзорната колегия 
информацията относно организацията на за­
седанията на колегиите, основните въпроси 
за обсъждане и дейностите, които ще се раз­
глеждат. Комисията предоставя своевременно 
на всички членове на надзорната колегия и 
цялата информация относно взетите на тези 
заседания решения и предприетите мерки. 
Чл. 175г. (1) При възникване на извънредна 
ситуация по смисъла на чл. 166, ал. 1 комиси­
ята предоставя информация на централните 
банки от Европейската система на централните 
банки, когато тази информация е необходима 
за изпълнението на техните законово устано­
вени функции, включително провеждането на 
парична политика и свързаното осигуряване на 
ликвидност, надзора над платежните системи, 
системите за клиринг и сетълмент, както и 
поддържането на финансовата стабилност.
(2) При възникване на извънредна ситуация 
по смисъла на чл. 166, ал. 1 комисията може 
да предостави информация, представляваща 
професионална тайна, на Министерството на 
финансите и на органите от други държави 
членки, отговарящи за законодателството в 
областта на надзора на финансовите институ­
ции, инвестиционните посредници и застрахо­
вателите, когато е необходима за изпълнение 
на техните функции.“
§ 36. В допълнителните разпоредби се 
правят следните промени:
1. В § 1 се правят следните изменения:
а) в т. 26 „Група свързани лица“, буква „б“ 
след думите „финансови проблеми за едното“ 
се добавя „включително при финансиране или 
погасяване на задълженията му“, а след думите 
„изплащане на задълженията“ се добавя „или 
финансирането на дейността на“;
б) създава се т. 54:
„54. „Консолидиращ надзорен орган“ е 
компетентният орган, който отговаря за 
упражняването на надзор на консолидирана 
основа на инвестиционен посредник майка от 
Европейския съюз, както и на инвестиционен 
посредник, контролиран от финансов холдинг 
майка в Европейския съюз.“
2. Създава се § 3:
„§ 3. Тази наредба въвежда разпоредбите на:
1. Директива 2006/49/ЕО на Европейския 
парламент и на Съвета от 14 юни 2006 г. от­
носно капиталовата адекватност на инвестици­
онните посредници и кредитните институции 
(преработена).
2. Директива 2006/48/ЕО на Европейския 
парламент и на Съвета от 14 юни 2006 г. 
относно предприемането и осъществяването 
на дейност от кредитните институции (пре­
работена).
3. Директива 2009/27/ЕО на Комисията 
от 7 април 2009 г. за изменение на някои 
приложения към Директива 2006/49/ЕО на 
Европейския парламент и на Съвета по от­
ношение на техническите разпоредби относно 
управлението на риска.
4. Директива 2009/83/ЕО на Комисията 
от 27 юли 2009 г. за изменение на някои 
приложения към Директива 2006/48/ЕО на 
Европейския парламент и на Съвета по отно­
шение на техническите разпоредби относно 
управлението на риска.
5. Директива 2009/111/ЕО на Европей­
ския парламент и на Съвета от 16 септември 
2009 г. за изменение на директиви 2006/48/
ЕО, 2006/49/ЕО и 2007/64/ЕО по отношение 
на банки – филиали на централни институции, 
определени елементи на собствения капитал, 
големи експозиции, надзорна уредба и управ­
ление при кризи.“
§ 37. В таблица 1 на приложение 1 думите 
„Дългови ценни книжа, емитирани или гаран­
тирани от търговски предприятия, които биха 
получили първа или втора степен кредитно 
качество по правилата в глава дванадесета, 
раздел I.“ се заменят с „Дългови ценни кни­
жа, емитирани или гарантирани от търговски 
предприятия, които биха получили първа, 
втора и трета степен кредитно качество по 
правилата в глава дванадесета, раздел I.“ , а 
думите „Дългови ценни книжа, емитирани 
или гарантирани от търговски предприятия, 
които биха получили трета или четвърта сте­
пен кредитно качество по правилата в глава 
дванадесета, раздел I“ се заменят с „Дългови 
ценни книжа, емитирани или гарантирани от 
търговски предприятия, които биха получили 
четвърта степен кредитно качество по прави­
лата в глава дванадесета, раздел I“.
§ 38. В приложение № 2 към глава два­
надесета, раздел I, т. 4, буква „а“, изречение 
второ думите „в условията се позволява на 
институцията да ги отменя“ се заменят с „в 
условията на институцията се позволява да 
ги отменя“. 
§ 39. В приложение № 3 към глава седма 
се правят следните промени: